Forhandlertekst - BumbleBee Print

Mayflower BumbleBee Print er en skøn blanding af superwash-behandlet uld, blød bambusviskose og slidstærk polyamid. Da garnet er lidt tykkere end klassisk strømpegarn, er BumbleBee Print et godt sokkegarn og skal strikkes på pind 4.
Den traditionelle fibersammensætning til strømpegarn er uld og polyamid. Men i BumbleBee Print er uld og polyamid kombineret med bambusviskose, som kommer fra bambusfibre. Bambusviskose har nogle fantastisk egenskaber, som gør sokkegarnet til noget helt særligt. 
Bambus kan høstes med ganske få måneders mellemrum og kræver ikke gødning, og bambus er derfor et fantastisk materiale. Ren bambusviskose føles så blødt som silke og har derudover en antibakteriel effekt. Tilsætningen af bambusviskose gør derfor BumbleBee Print til et helt fantastisk blødt garn, som ikke kun giver varme og slidstyrke men også enormt komfortable sokker.
BumbleBee Print har de skønneste printmønstre, som gradvist dannes, mens du strikker. Derfor får du også en sjovere strikkeoplevelse, for det er spændende at følge printets mønster, mens farverne hele tiden skifter. 
Garnet er OEKO-TEX-certificeret og således med garanti fri for skadelige stoffer, ligesom der også tages miljøhensyn i produktionen ift. bl.a. spildevand og udledningen af drivhusgasser.
Da BumbleBee Print er så blødt og behageligt, er det også oplagt at bruge til andet end sokker.

Teknisk data

Indhold: 50% uld, 25% bambusviskose og 25% polyamid
Løbelængde: 160 meter pr. 50g 
Anbefalet pind: 4 mm 
Strikkefasthed: 21 m x 28 rk ≈ 10 x 10 cm